WikipediA 

Lingua lituana 


Na Galipedia, a Wikipedia en galego. 


O lituano^ (lietuviii kalbá) é unha lingua báltica con 4 
millóns de falantes e a lingua oñcial de Lituania. 

Historia 


Algúns lingüistas pensan que o lituano é a lingua que 
máis trazos conserva do antigo indoeuropeo. As linguas 
bálticas orientais afastáronse das occidentais entre os 
séculos V e VII. A diferenciación entre o lituano e o letón 
deuse a partir do século IX; entre estes dous existiron 
dialectos de transición ata, cando menos, o século XIV e, 
posibelmente, o XVII. A ocupación da bacía do Daugava 
por parte da orde militar alemá dos Irmáns da Espada 


Lituano 
Lietuviij kalba 


Falado en: 

Lituania, áreas limítrofes, e nas 

comunidades lituanas en todo o 

mundo. 

Rexións: 

Báltico 

Total 

de falantes: 

4 millóns aproximadamente 

Posición: 

88° 

Familia: 

Indoeuropea 

Báltico 

Báltico oriental 

Lituano 


Estatuto oficial 

Lingua 

oficial de: 

ü Lituania 

H Unión Europea 
^ Polonia (como lingua 
minoritaria) 

Regulado 

por: 

Comisión da lingua lituana 


Códigos de lingua 

ISO 639-1: 

lt 

ISO 639-2: 

lit 

SIL: 

LIT 




















entre os séculos XIII e XIV (coincidindo co territorio da 
Lituania actual), contribuíu ao desenvolvemento 
autónomo desta lingua. 

O texto máis antigo existente é unha tradución de himnos 
de entre 1503 e 1525. Publicáronse libros a partir de 
1547, mais o nivel de alfabetización dos lituanos foi moi 
baixo até o século XVIII e non había moitos títulos. En 
1864, após o Erguemento de Xaneiro, Mikhail 
Muravyov, Gobernador Xeral Ruso de Lituania, prohibiu 
a utilización do lituano na educación e na imprenta e 
mesmo prohibiu a utilización do alfabeto latino. Algúns 
libros continuaron a ser imprimidos en Prusia Oriental e 
os Estados Unidos. Introducidos no país por traficantes 
de libros, contribuíron a soster o sentimento nacionalista 
até que se levantou a prohibición en 1904. Jonas Jablonskis (1860- 
1930) contribuíu moito á formación do padrón lingüístico lituano. 
As convñencións do lituano escrito foran evolucionando durante o 
século XIX, mais Jablonskis, na introdución á súa Lietuviskos kalbos 
gramatika foi o primeiro en formular e expor os principios esenciais, 
baseados no dialecto alto-lituano occidental. O lituano foi a lingua 
oficial de Lituania desde 1918. Durante a ocupación soviética 
utilizouse oficialmente xunto co ruso, a cal, ao ser a lingua oficial da 
Unión Soviética, tiña primacía sobre o lituano. 

Clasificación 

O lituano é unha das dúas linguas bálticas existentes, xunto co 
letonio. No século XIX desapareceu o prusiano antigo. 

Distribución xeográfica 


Primeiro libro en lituano Catecismo 
de Martynas Mazvydas, 1547. 


O lituano fálase fundamentalmente en Lituania (3 millóns, 80% 
da poboación). Fálao tamén o grupo étnico lituano que vive en 
Belarús, Letonia, Polonia e no óblast de Kaliningrado (Rusia) e 
por emigrantes noutras partes de Rusia e e noutros países de 
América e Europa, até chegar aos 4 millóns. 


Situación oficial 

O lituano é a lingua oficial de Lituania. 


Dialectos 

O lituano ten dous dialectos principais: aukstaitiano (Aukstaiciq, 
lituano das terras altas) e samogitiano (samogitiano, Zemaicig/ 
Zemaitiu, lituano das terras baixas) ^ 2 \ 



Territorio de lingua lituana no século XVI 


A norma padrón baséase no aukstaitiano occidental. Os dous 
dialectos no son completamente intelixíbeis entre si. 






































Sons 


Vogais 

O lituano conta con doce vogais escritas. Ademais das letras latinas utilízase o acento ogonek (coñecido 
como "caudata") para indicar vogais longas, reliquia histórica de cando estas vogais estaban izadas (como as 
vogais ogonek no polonés contemporáneo), e antes aínda, de cando precedían un son 'n'. 

Consoantes 

O lituano utiliza 20 caracteres consonánticos tomados do alfabeto latino. Ademais, o dígrafo "Ch" 
representa unha velar fricativa (/x/); a pronuncia dos demais dígrafos pódese deducir dos seus compoñentes. 

Fonoloxía 


Consoantes 

Cada consoante, excepto /j'/, ten dúas formas: palatalizada e non palatalizada (/b J /}} ] - /b/,/d J / - /d/, /g i / - 
/g/ etc.). 







As consoantes [f x y] e as súas versións palatalizadas só se atopan en empréstimos. 


Vogais 

O sistema vocálico lituano pódese organizar de dous xeitos. O esquema tradicional distingue entre vogais 
longas e curtas e ten seis vogais longas e cinco curtas: 

Porén, tamén se ten proposto distinguilas entre tensas e laxas, co que quedaría o seguinte (como 
terminoloxía mantense a anterior): 

Gramática 


O lituano é unha lingua moi flexiva, na que as relacións entre as partes da oración e as súas funcións na 
oración se expresan mediante numerosas flexións. 

Existen dous xéneros gramaticais, feminino e masculino. Algunhas formas, especialmente adxectivos 
atributivos, derivan dun xénero neutro histórico. 

O acento léxico é libre e móbil e caracterízase tamén polo acento tonal. 

Ten cinco declinacións nominais e tres adxectivais e tres conxugacións verbais. Todos os verbos teñen 
presente, pasado, pasado iterativo e futuro no indicativo, subxuntivo (ou condicional) e imperativo (ambos 
os dous sen distinción de tempos) e infinitivo. Estas formas, fora do infinitivo, conxúganse e teñen dúas 
persoas en singular e dúas en plurarl e a terceira persoa común ao plural e ao singular. O lituano ten o 
sistema de participios máis rico de todas as linguas indo-europeas, xa que ten participios derivados de todos 
os tempos con formas activas e pasivas distintas e varias formas de xerundio. 

Os substantivos e outras palabras declinábeis teñen cinco casos: nominativo, xenitivo, dativo, acusativo, 
instrumental, locativo e vocativo. En textos antigos úsanse tres variedades adicionais do locativo: ilativo, 
adesivo e alativo. Os máis comúns son o ilativo, aínda en uso, especialmente na fala, e o alativo, que 
sobrevive na lingua padrón en certos usos idiomáticos. O adesivo está practicamente desaparecido. 

A efectos prácticos, estas declinacións permiten unha maior liberdade de palabras. "Ven un coche" pódese 
dicir "atvaziuoja automobilis" ou "automobilis atvaziuoja". 







A primeira gramática prescriptiva do lituano foi escrita en latín por Daniel Klein e publicada en Konigsberg 
en 1653. O primeiro Compendio de lingua lituana publicouno en 1856/57 August Schleicher, profesor da 
Universidade de Praga. 

Os dous libros fundamentais acerca da gramática lituana hoxe en día son Introdución a lituano moderno, en 
inglés, de Leonardas Dambriünas, Antanas Klimas e William R. Schmalstieg e A gramática da lingua 
lituana, en ruso, de Vytautas Ambrazas. 

Vocabulario 


Empréstimo léxicos 

O vocabulario básico do lituano non conta con moitos empréstimos. Algunhas palabras, coñecidas como 
senieji skoliniai ("empréstimos vellos") proveñen dos veciños próximos (eslavos e xermanos). 
Normalmente, cando os eslavos ou os xermanos introducían un concepto ou obxecto novo, os lituanos 
utilizaban a mesma palabra para ese concepto ou obxecto cos axustes mínimos para adaptala ao sistema 
fonolóxico. Son palabras como stiklas ("cristal", do eslavo steklo), muilas ("xabrón", do eslavo mylo), gatvé 
("rúa", do xermánico gatwo'j ou spinta (moble para gardar cousas, lacena, armario, andel etc., do alemán 
Spind). 

No século XX incorporáronse basantes internacionalismos, como ekonomija, schema, kosmosas. Outros son 
híbridos, isto é, unha raiz é internacional e a outra lituana, como sviesoforas ("semáforo", literalmente 
"porta-luz"). 

Existe un compromiso entre a aceptación de palabras novas e a invención. No uso científico resulta máis 
doado simplemente aceptar a palabra en cuestión, axeitando simplemente a pronuncia, o que fai que nos 
contextos técnicos o 70% do vocabulario sexan empréstimos. Para o uso cuotidiano prefírese crear palabras 
novas. 


Vocabulario indo-europeo 

Considérase que o lituano é unha das linguas indo-europeas contemporáneas máis conservadoras. Certas 
palabras son moi semellantes ás correspondentes en sánscrito; por exemplo, sünus ("fillo") e avis ("ovella") 
son idénticas e outros pares diferéncianse moi pouco: dümas e dhumas ("fume"), antras e antaras 
("segundo") e vilkas e vrkas ("lobo"). Porén, a morfoloxía verbal lituana mostra moitas innovacións. 

Outras coinciden co latín, como os pares seguintes (o primeiro en latín, o segundo en lituano): rota — ratas 
("roda"), senex — senis (un "vello"), vzr — vyras ("hom3"), anguis — angis ("serpe" en latín, unha especie 
en lituano), linum — linas ("liño"), aro — ariu ("eu aro"), iungo — jungiu ("eu xungo"), duo — du ("dous"), 
tres — trys ("tres"), septem — septyni ("sete"), gentes — gentys ("tribos"), mensis — ménesis ("mes"), dentes 
— dantys ("dentes"), noctes — naktys ("noites"), sedemus — sédime ("estou sentado") etc. Nisto coincide 
con outras linguas indo-europeas. 

O lituano mostra numerosas afinidades léxicas e gramaticais coas linguas bálticas e eslavas. 

Sistema de escrita 


Como moitas das linguas indo-europeas, o lituano emprega unha forma modificada do alfabeto romano. 
Consta de 32 letras. A orde alfabética ten unha regra sorprendente: "Y" colócase entre (I ogonek) e "J", 
xa que "Y" realmente representa un /i T / prolongado. 





AABCCDE^ÉFGH I | Y J K L MNO P R S S T U U Ü VZ Z 
a^bccdepéfgh ¡ j yj k Imnoprsstugüvzz 

Os acentos agudo, grave, til e macron empréganse para marcar o acento e a duración vocálica. Porén, 
normalmetne non se escriben, excepto nos dicionarios, gramáticas e nos casos de ambigüidade. Utilízanse 
ademais os dígrafos seguintes, que se colocan como secuencia de dúas letras na ordenación alfabética. 

Ch Dz Dz 
ch dz dz 

Exemplos 

■ Lituano: Lietuviskai ("lietuvishkai", [líetuvijkai]) 

(lingua) lietuviq 

(nacionalidae) lietuvis (masculino), lietuvé (feminino) ("ITetuvis", ITetuvé) 

■ Olá (informal): labas ("lahbas", [lábas]) 

■ Adeus (informal): iki! ("iki'", [iki]) 

■ Porfavor: prasau ("prashau", [prajaü]) 

■ Grazas: aciü ("ahchjooh", [átj'ü]) 

■ Ese/Esa: tas (masculino), ta (feminino) ("tas, ta") 

■ Canto (custa)?: kiek kainuoja? ("kjek kainuoja", [kTek kainüoja]) 

■ Si: taip ([taTp]) 

■ Non: ne ("ne") 

■ Perdón: atsiprasau ("Atsiprashau", [atsiprajaü]) 

■ Non entendo: nesuprantu ([nesuprantu]) 

■ Fala inglés?: (ar) kalbate angliskai? ([/ar/ kalbate ángliJkaT ?]) 

■ Onde está ...?: Kur yra? ([kur Tra?]) 

Notas 


1. Definicións no Dicionario da Real Academia Galega (http://academia.gal/dicionario/-/termo/bus 
ca/lituano) e no Portal das Palabras (http://portaldaspalabras.gal/dicionario/procura/lituano) 
para lituano. 

2. [1] (http://samogitia.mch.mii.It/KALBA/girdstr.en.htm#Map) 

Véxase tamán 


Ligazóns externas 

■ O lituano no Ethnologue (http://www.ethnologue.com/show 

language.asp?code=lit) 

■ Pages and Forums on the Lithuanian History (http://www.is 

torija.net/) 

■ Diacritics Project — All you need to design a font with correct accents (http://diacritics.typo.cz) 

■ Academic Dictionary of Lithuanian (http://www.lkz.lt) 

■ The Historical Grammar of Lithuanian language (https://web.archive.org/web/2013092608150 
5/http://indoeuro. bizland.com/project/grammar/grammarll.html) 

■ Lithuanian English Dictionary (https://web.archive.Org/web/20060203015208/http://www.webst 
ers-online-dictionary.org/definition/Lithuanian-english/) from Webster's Online Dictionary (http 
s://web.archive.org/web/20120223164907/http://www. websters-online-dictionary.org/) - the 
Rosetta Edition 

■ Online Searchable Dictionary (https://web.archive.Org/web/20070310234607/http://home.frogn 
et.net/~spawn/Lithuanian_Dictionary/index.php) - searchable 

■ Lithuanan and Slovenian language with Japanese translation (https://web.archive.org/web/200 
60113060418/http://miejipang. homestead.com/untitledl4.html) 

■ 2005 analysis of Indo-European lingustic relationships (https://web.archive.org/web/20090326 
114512/http://www3. isrl.uiuc.edu/~junwang4/langev/localcopy/pdf/nakhleh05JLSA.pdf) 


Traído desde "https://gl.wikipedia.org/w/index.php?title=Lingua_lituana&oldid=5311896" 


A última edición desta páxina foi o 19 de novembro de 2019 ás 10:28. 

Todo o texto está dispoñible baixo a licenza Creative Commons recoñecemento compartir igual 3.0; pódense aplicar 
termos adicionais. Consulte os termos de uso para obter máls informaclón. 

Wikipedia® é unha marca rexistrada da Wikimedia Foundation, Inc., unha organización sen fins lucrativos. 




